‏בפעם שעברה בסדרה הסוקרת את תולדות האנושות, ‏שיש סיכוי שתזכה בפרסים,
‏הצגתי בפניכם איך אבות אבותינו ‏זכו להארה רוחנית פתאומית
‏כמו דודתי קרול.
‏ממש כמו קרול, אבותינו מצאו מדריכים ‏רוחניים מלהיבים והלכו בעקבותיהם.
‏אבל שלא כמותה, הם לא נטשו את הבעל…
‏- פילומינה קונק, ‏מנחת תוכניות תעודה חשובות -
‏ועברו לגור איתם ‏בחווה בוויילס עם שמונה נשים נוספות
‏וניהלו אורח חיים שלא אוכל להרחיב עליו
‏כיוון שהוא עומד עכשיו במרכזה ‏של חקירה במשטרת צפון ויילס.
‏עולמנו השתנה לנצח
‏ומסרים דתיים של סובלנות ומחילה
‏העניקו לאנושות השראה להילחם ‏מאות בשנים כמו חולדות בנעל.
‏אבל העולם עמד להרחיב את דעתו
‏ואז לפרום אותה בשל ייעוד נעלה מסוג שונה.
‏האנושות עמדה בפני מהפך של תחייה מחודשת
‏בדמות עידן הרנסנס,
‏כאן, באותו כוכב לכת ‏שאנו עדיין משתמשים בו כיום.
‏אותו סלע נוצץ בחלל המכונה כדור הארץ.
‏- השקפת עולם עם פילומינה קונק -
‏- פרק 3: הרנסאנס לא ישודר בטלוויזיה -
‏השנה היא 1440. ‏לא השנה היום אלא אז, בשנת 1440.
‏המצאה חדשה עומדת ‏להצית ניצוץ תחת שיח ההיתכנות.
‏מאות בשנים לפני כן הסינים המציאו את הדפוס,
‏אבל באירופה לא שמו לכך לב ‏עד שמכבש הדפוס הומצא בשנית
‏בידי גרמני שנקרא יוהאן "סטיב" גוטנברג.
‏הדפוס של גוטנברג היה הראשון מסוגו ‏בהיסטוריה, חוץ מההיסטוריה של סין.
‏האם מכבש הדפוס ‏באמת שינה משהו באופן משמעותי?
‏לולא גוטנברג המציא את הדפוס…
‏- מרטין אנדרוז, היסטוריון לתולדות הדפוס -
‏שאפשר למעשה להפיץ רעיונות ברחבי העולם,
‏התרבות שלנו לא הייתה מתפתחת באותו אופן.
‏כך שאפשר לומר שבמובנים רבים ‏הוא עיצב את העולם המודרני של ימינו.
‏לדעתך זה באמת משמעותי?
‏הספר הראשון שהודפס ‏במכבש הדפוס של גוטנברג הוא התנ"ך,
‏אבל נוסף על הפצת דברי האל
‏הדפוס הפיץ גם את המדע, הפילוסופיה ‏ובסופו של דבר גם את דן בראון.
‏- צופן דה וינצ'י -
‏כתיבת ספרים חדשים אורכת זמן רב, ‏אז כדי לתת להוצאות לעשות משהו,
‏אנשים חזרו לעבר ‏וחיפשו חומרים חדשים לאריזה מחודשת.
‏כך הפילוסופיה של יוון העתיקה
‏חזרה לאופנה לפתע פתאום והיממה אנשים.
‏בשעתו חייהם של רוב בני האדם ‏היו עגומים ומדכאים כמו דודי מרטין.
‏התחביבים היחידים שלהם ‏היו עבודות מפרכות, מוות במגפה
‏או לעבור עינויים.
‏ככל שזה נגע להם, ‏זאת הייתה מהות החיים ותו לא.
‏לכן החשיפה לפילוסופיה יוונית עתיקה ‏לא הייתה משעממת עבורם כמו בימנו
‏אלא חוויה מרחיבת אופקים ‏ששינתה את הדרך שבה ראו את עצמם.
‏למשל כשחבר שלי פול ‏אכל חמישה בראוני עם קטמין
‏וחשב שיוכל לתקשר בטלפתיה ‏עם חיות שראה בטלוויזיה.
‏אבל בעוד שפול ‏אושפז במחלקה סגורה למען הגנתו האישית,
‏אבות אבותינו החליטו לשנות את העולם.
‏זו פירנצה.
‏האיטלקים קוראים לה כך, בניגוד לאנגלים, ‏כנראה כדי שלא נמצא אותה.
‏אבל זאת פירנצה ללא ספק ‏כי חזרנו ובדקנו במפה שלנו.
‏אולי כיום פירנצה נראית ערבוביה תפלה,
‏אבל במאה ה-15 היא עמדה במרכזה
‏של תופעה אומנותית ותרבותית חסרת תקדים.
‏מהו הרנסנס?
‏האם זה מעין קטשופ מהמאה ה-16?
‏המונח רנסנס מגיע מהשפה הצרפתית.
‏- פרופ' מרטין קמפ, ‏מרצה אמריטוס לתולדות האמנות -
‏"נסנס" משמעו לידה ו"רנסנס" הוא לידה מחדש.
‏אז זה בכלל לא רוטב.
‏ככל הידוע לי, לא.
‏באילו רטבים הם השתמשו אז?
‏זה שייך לתחום תולדות הבישול.
‏אני לא מכיר היטב את תולדות הרטבים.
‏אתה לא מומחה לרטבים?
‏אני לא ממש מומחה לרטבים.
‏נצטרך לחשוב מחדש על כל הריאיון הזה.
‏במהלך תקופת הרנסנס
‏יצאו מפירנצה אומנים שלראשונה בהיסטוריה
‏היו מוכשרים מספיק לצייר תמונות ראויות.
‏אחד הציירים הכי מוכשרים היה בוטיצ'לי.
‏איך קוראים לציור הזה?
‏"הולדת ונוס" מאת אלסנדרו בוטיצ'לי.
‏זה אחד הציורים הגדולים של תקופת הרנסנס.
‏- גאס קייסלי-הייפורד, ‏מוזיאון ויקטוריה ואלברט -
‏ידוע לנו אם לידת ונוס באמת נראתה כך?
‏הציור מתאר דמות מיתולוגית, ‏והוא מעין מטאפורה.
‏הוא מבטא את הרעיון שהאלה קרמה עור וגידים
‏ולא נולדה הלכה למעשה.
‏הצוואר שלה ארוך מאוד.
‏היא הייתה ג'ירפה למחצה? ‏או שהוא פשוט לא ידע לצייר צוואר?
‏הצוואר שלה…
‏אמור להיות ביטוי ליופי ‏ולכן הוא האריך את הצוואר.
‏הבחנתי בטעות, תראה. ‏הוא נושף והשיער שלה מתנופף ברוח.
‏אבל תראה את העצים האלה מימין. ‏הם לא זזים בכלל. אין רוח.
‏אני חושבת שהאנשים האלה ‏נוספו לכאן בפוטושופ. הכול זיוף.
‏אומנים נודעים אחרים ‏יצרו תמונות תלת ממד או פסלים.
‏הדוגמה הנודעת ביותר ‏היא האיש הממש עירום הזה
‏הנודע בשם "דוד של מיכלאנג'לו".
‏אם תצליחו להסתכל ‏מעבר לביצי השיש הקטנות שלו,
‏תוכלו להבחין בעושר הפרטים המדהים
‏בכל שאר הגוף שיצר מיכלאנג'לו.
‏יש לעיניים שלו אישונים ‏בדומה לבובה של פרבי.
‏השרירים שלו מפורטים מאוד. ‏תראו את שרירי הבטן שלו.
‏זה מוכיח שמכוני כושר הם קשקוש
‏כי לא היו להם אז מכוני כושר. ‏אבל תראו כמה הוא חטוב.
‏הוורידים בגב כף היד שלו ‏נראים אמיתיים מאוד.
‏הם מעבירים דם פסלים אל עבר האצבעות שלו.
‏אבל חרף תשומת הלב הרבה לפרטים,
‏בחינה זריזה של אחוריו ‏חושפת שאין לו פי טבעת.
‏זאת השמטה מרעישה.
‏אולי הפסל היה נבוך
‏או שמא הדוגמן נאלץ לצאת מוקדם ‏או אולי לא היה לו פי טבעת.
‏אין לנו שום מושג.
‏אין עוררין על זהותו ‏של האומן הגדול ביותר של הרנסנס.
‏זה היה אדם בשם לאונרדו דה וינצ'י.
‏זה "האדם הוויטרובי".
‏רישום של לאונרדו משנת 1490 לערך.
‏- ד"ר שרה טליאלמבה, מומחית לדה וינצ'י -
‏למה הוא משמש?
‏מה הטעם ברישום הזה?
‏הטעם היה שלאונרדו רצה לדעת
‏איך לרשום את הפרופורציות של גוף האדם.
‏רק כדי שיהיה ברור, גם את רואה ‏את האיבר שלו? אני לא מדמיינת.
‏יש גרסה לרישום עם תחתונים?
‏אוי, לא, לא, לא.
‏הוא חשב שזה בסדר, נכון? זה קצת גס, לא ככה?
‏לא. ממש לא.
‏בכל זאת, זה יופיו של גוף האדם, כמובן.
‏תראי את הזרג שלו. ‏את לא יכולה לומר שזה יפה.
‏תראי אותו.
‏לאונרדו גם מילא מחברות שלמות ‏ברישומים של המצאות
‏שהקדימו את זמנן בשנים רבות.
‏מה זה?
‏זאת מכונה מעופפת. היא דומה למסוק.
‏היא לא נראית לי משכנעת במיוחד.
‏חבר שלי, פול, המציא הליכון ‏לנחש המחמד של הארוסה שלו.
‏הרישומים להליכון הזה ‏היו הרבה יותר משכנעים מזה.
‏והוא עוד היה על פטריית הזיה.
‏אבל בכל זאת, ‏הדגם המקורי כרת את ראשו של הנחש.
‏כן.
‏לא הייתי במסיבת יום הולדת ‏שהסתיימה גרוע מזה.
‏כבודן של המצאותיו במקומן מונח,
‏אבל הוא נודע כיום בעיקר הודות לתמונות שלו.
‏זאת המונה ליזה. תמונה אמיתית ‏שקיימת בעולמנו ותלויה על הקיר הזה.
‏הדמות החידתית של מונה ליזה ‏שואבת אנשים אל התמונה.
‏כמו כל הנשים, ‏פשוט אין לדעת מה עובר לה בראש.
‏מבט אחד בתמונה מעלה שאלות רבות.
‏מי היא? למה היא מחייכת?
‏האם היא מחזיקה בלון בין הברכיים? ‏ואם כן, מה צבעו?
‏האם יש לה חבר? מה שמו?
‏מה יש לו בין הברכיים ואיך נוכל לגלות?
‏התשובה היא שלא נוכל.
‏לכן אנשים שבים לכאן מדי שנה
‏לבהות בה ולתהות,
‏ואחר כך מפסיקים לתהות ושבים הביתה.
‏נוסף לכך שהיא נראית לא רע בכלל,
‏יצירתו של דה וינצ'י מהווה ‏עדות לשליטה המופתית
‏בטכניקות פורצות הדרך של התקופה. ‏כך כתוב כאן.
‏לפני תקופת הרנסנס
‏אומנים ציירו תמונות דו ממדיות קצת מעוותות.
‏זה משום שלאומנים לא הייתה פרספקטיבה.
‏זה די דומה לחבר שלי פול ‏שכיסח מלצר בטי-ג'י-איי פריידיי
‏כי הוא הפיל את פאי הבנופי שלו.
‏תראו את התמונה הזאת מהמאה ה-14 ‏ובה מסיבת התה הגורלית של ישו.
‏הממדים מעוותים לחלוטין. החדר מעוך כולו,
‏כך שנראה שהכול מתרחש ‏על מכסה של קופסת קרטון.
‏ישו גדול כפליים מהאחרים,
‏כך שנראה שהוא נהנה ‏מארוחת ערב אינטימית עם כמה נערים.
‏זה לא נראה טוב.
‏ומה אלה? קערות או קונכיות?
‏זאת עבודה גרועה. פשוט בושה.
‏זה בכלל לא אמור להיות תלוי במוזיאון.
‏אבל החידוש של דה וינצ'י לאותה תמונה ‏הוא סיפור אחר לגמרי.
‏הוא בהחלט ידע לצייר בפרספקטיבה.
‏תראו את הזוויות של הקירות ‏ב"סעודה האחרונה" ואת השולחן הזה.
‏מרגישים כאילו אפשר לזחול לתוכו ‏ולבגוד בישו.
‏הפרספקטיבה הייתה זינוק עצום קדימה באומנות
‏בדומה להוצאת סדרת משחקי ‏"קראש בנדיקוט" מאות שנים לאחר מכן.
‏אין להכחיש שהרנסנס ‏היה עניין משמעותי עבור הציוויליזציה,
‏והמומחים יקבעו כמה חשוב הוא היה.
‏מה היה משמעותי יותר מבחינה תרבותית:
‏הרנסנס או השיר "רווקות" של ביונסה?
‏שניהם שייכים לתקופתם ולזמנם.
‏אני די מחבב את ביונסה,
‏אבל תנועת הרנסנס ‏ניסתה לשנות את התרבות כולה.
‏לגבי ביונסה ויצירתה, אני לא חושב ‏שהשאיפה שלה גדולה עד כדי כך.
‏אתה אומר למעשה שיצירתם של כמה ‏גברים לבנים סטרייטים דוחקת את ביונסה?
‏זה מה שאתה אומר, ועוד במצלמה?
‏ייתכן שהרנסנס הרחיב את מוחם של בני האדם,
‏אבל בלי תוכניות העשרה ממין זו
‏אנשים לא ידעו כמעט שום דבר ‏על כוכב הלכת שחיו עליו.
‏לו שאלתם איכר מימי הביניים איפה אמריקה ‏הייתם זוכים למבט סתום.
‏או גרוע מזה, למגפה.
‏זה משום שעבורם מפת העולם נראתה כך.
‏עיסה מעוותת של הארצות שגילו עד כה,
‏כולן מעוכות יחד, ואמריקה אינה קיימת.
‏אבל אדם אחד שינה הכול:
‏מלח ובלש איטלקי, כריסטופר קולומבו.
‏קולומבו חשב שאם יפליג אל קצה המפה
‏הוא יופיע בצד השני שלה ממש כמו פאק-מן.
‏כך יגיע להודו בקיצור דרך ‏וייפטר מכל הרוחות שרודפות אחריו.
‏זה היה סיכון עצום.
‏אם היה מתברר שקולומבוס צודק ‏הוא היה למיליונר.
‏אם יתברר שטעה, הוא היה בדיחה. בדיחה מתה.
‏הוא היה מסוגל להתמודד עם זה ‏ולכן יצא להפלגה.
‏קולומבוס לא מצא את הודו,
‏אבל בסופו של דבר ‏הספינה שלו נתקעה בעולם החדש,
‏כדור הארץ חלק ב', כלומר, יבשת אמריקה.
‏תוך זמן קצר באו אחרים בעקבותיו.
‏זו פלימות'.
‏בשנת 1620 התקבצו כאן צליינים ‏שכמהו לחיים טובים יותר.
‏זה לא מפתיע. ‏כי כמו שאמרתי, אנחנו בפלימות'.
‏הצליינים קפצו לכלי השיט שלהם ‏או לספינה בשם "מייפלאואר",
‏הפליגו באומץ לאורך הרישום הזה ‏של האוקיינוס האטלנטי
‏והגיעו לצד השני, כלומר, חזרו לפלימות'.
‏הם היו הרוסים מזה, מן הסתם.
‏למרבה המזל, התברר שזו לא הפלימות' ‏שעזבו לפני זמן קצר.
‏בהתחלה החיים בעולם החדש ‏היו קשים עבור המתיישבים מאירופה.
‏למרבה המזל, כמה ילידים אמריקאים ‏לימדו אותם לגדל תירס
‏וגם היכן לדוג.
‏בתמורה, המתיישבים הכירו לילידים האמריקאים
‏את האבעבועות השחורות.
‏המתיישבים לא שכחו אף פעם ‏מה עשו עבורם הילדים האמריקאים,
‏אף שהתעלמו מזה כשטבחו בהם שנים לאחר מכן.
‏תוך כדי השינויים העצומים שחלו בעולם החדש,
‏בעולם הישן התבשלה פריצת דרך פולמוסית.
‏בתחילת המאה ה-17 ‏המדען בעל הלבוש האידיוטי הזה
‏עמד לשנות לעד את האופן ‏שבו האנושות ראתה את עצמה.
‏שמו גלילאו.
‏הוא אחד מהבודדים בתולדות האנושות ‏שנהיה מפורסם כל כך
‏עד שנודע רק בשמו הפרטי.
‏ממש כמו צ'רצ'יל, פפסי או גארפילד.
‏שמו המלא של גלילאו ‏הוא גלילאו פיגרו מגניפיקו, נכון?
‏אני לא בטוח שזה נכון. אין לי מושג.
‏זה מה ששרים ב"רפסודיה דומיניקנית".
‏חשבת על "רפסודיה בוהמית"?
‏אז מה שמו? ‏-ככל הידוע לי,
‏שמו גלילאו גליליי.
‏גלילאו גליליי? ‏-כן.
‏זה כמו שיקראו לי פילומינה פילומיני.
‏האמת, זה די מוצא חן בעיניי.
‏גלילאו המציא טלסקופ עוצמתי כל כך
‏שהוא ראה אנשים מחליפים בגדים על השמש.
‏לעזאזל, הכול נראה כאן עצום.
‏כבר ניסית את זה? זה מדהים.
‏איך עשית את זה? אתה גלילאו האמיתי או שחקן?
‏הגלילאו האמיתי היה עסוק?
‏החכמולוגיה האסטרונומית של גלילאו
‏הובילה אותו לתגלית מרעישה כל כך, ‏שהאפיפיור חרבן והעיף את הכובע שלו.
‏לדברי התנ"ך, השמש סובבת סביב כדור הארץ
‏ולא ההפך.
‏ככל הנוגע לכנסייה, גלילאו טען שהתנ"ך משקר.
‏במקום להגזים בתגובה,
‏הכנסייה עשתה מעשה נוצרי, ‏האשימה אותו בכפירה
‏ומצאה אותו אשם במהלך משפט ראווה מושחת.
‏גלילאו נידון ‏להעביר את שארית חייו במעצר בית
‏בכוכב לכת שהשמש סובבת סביבו.
‏הכנסייה חשבה שהשמש סובבת סביב כדור הארץ,
‏אבל גלילאו חשב שכדור הארץ סובב סביב השמש.
‏בעד מי אנחנו כאן?
‏אין ספק בכלל שאנחנו בעד גלילאו.
‏לדעתי כיום כך גם הכנסייה.
‏האם ייתכן ששניהם צדקו ‏וכדור הארץ והשמש סובבים זה סביב זה?
‏ככה כולם יהיו מרוצים. ‏נוכל להסכים על זה וזהו?
‏לו רק היה ממציא מעין מנוע שמעניק חיי נצח
‏במקום הטלסקופ המיותר הזה,
‏יש סיכוי שגלילאו היה זוכה בחייו לדעת ‏שרעיונותיו התקבלו.
‏למרבה הצער, הוא לא היה חכם עד כדי כך.
‏כמו המדע, גם עולם הפילוסופיה התרחב
‏הודות להוגים עצומים כמו האדם הזה.
‏מי היה ג'ים דסקרטס?
‏אין לי מושג מי זה ג'ים דסקרט…
‏- פרופ' דאגלס הדלי, ‏מרצה לפילוסופיה של הדת -
‏אבל אני יודע שנוהגים להתייחס לרנה דקארט
‏כמייסדה של הפילוסופיה המודרנית.
‏למה הוא התכוון במשפט ‏"אני חושב, משמע, אני קיים?"
‏דקארט התכוון לכך
‏שידע העצמי,
‏מודעות עצמית,
‏היא מה שמאפיין את הזהות האנושית.
‏חכה רגע, אם אני חושבת משמע, אני קיימת, ‏מה לגבי אנשים אחרים?
‏אם הם חושבים, משמע, הם קיימים?
‏איך אוכל לדעת ‏אם הם חושבים, משמע, הם קיימים?
‏או אולי רק אני חושבת שהם חושבים ‏ומשמע הדבר שהם קיימים,
‏אבל למעשה הם לא קיימים במציאות ‏ואני רק חושבת שהם קיימים?
‏אתה חושב עכשיו ומשמעו שאתה קיים?
‏לא הייתי רוצה לומר
‏שהקיום שלי תלוי במחשבתי,
‏אבל זה לא מה שדקארט רצה לטעון.
‏האם ייתכן לחשוב שאתה מישהו אחר?
‏למשל, אם אחשוב בכל כוחי שאני אדי מרפי,
‏אני אוכל להיות לאדי מרפי בסוף?
‏ואם אהיה אדי מרפי, הוא יהיה אני?
‏או שהוא ייעלם וזהו?
‏האם דסקרט כיסה אי פעם את הנושא הזה?
‏לא. ככל הידוע לי, ‏דקארט לא כיסה את הנושא הזה.
‏למה לא?
‏דקארט העניק השראה ‏לתנועה אינטלקטואלית בשם "הנאורות"
‏ובמהלכה מטרוסקסואלים מתנשאים פרסמו מאמרים
‏שהרחיבו את אופקי האנושות ‏באופן שלא היה לו אח ורע
‏עד שבשנת 1989 יצא לאור ‏המנון הטכנו הבלגי "תנו בקצב".
‏הקליפ הזה מבוסס על תסריט ‏בן 72 עמודים מאת ויליאם גולדמן,
‏התסריטאי זוכה הפרסים של "כל אנשי הנשיא"
‏ההרכב טכנוטרוניק זכה לשמו ‏הודות לשילוב בין המילה טכנו,
‏דהיינו, מוזיקה לריקודים, ‏והמילה טרוניק שמשמעה טרוניק.
‏תקליטון ה-12 אינץ' המקורי ‏של "תנו בקצב" הגיע עם סוס במתנה.
‏בשעה 19:16 ב-28 בדצמבר 1879 ‏התמוטט גשר דנדי טיי
‏כשעברה עליו רכבת ‏ו-60 נוסעים קיפחו את חייהם.
‏האיש שנלכד בתמונה הזאת
‏הוא פילוסוף עידן הנאורות ז'אן-ז'אק רוסו,
‏שם צרפתי כל כך שבאותה מידה ‏היה יכול להיות גם פייר בגט.
‏אבל זה לא שמו, לכן לא קראתי לו כך.
‏רוסו כתב, "האדם נולד חופשי ‏ובכל מקום כבול הוא באזיקים."
‏הוא חלם על חברה חדשה ‏שבה האדם יהיה אדון לגורלו.
‏זה החלום שפיתה ‏מתיישבים בהמוניהם אל העולם החדש
‏אליו הגיעו באוניות.
‏אחרי שהגיעו לאמריקה לחיים חדשים ‏של עבודה ועמל קשים והגונים,
‏רבים מהמתיישבים הללו ‏גילו חיש מהר שאין להם כוח לזה.
‏לכן הם גנבו אנשים מאפריקה ‏וכפו עליהם לעבוד במקומם.
‏הייתם חושבים ‏שאלה בדיוק האנשים שרוסו דיבר עליהם
‏כשאמר שהאנושות חייבת להשתחרר מכבליה.
‏אבל הם לא היו.
‏כמו הומניסטים רבים, הוא מצא פרצה מחוכמת.
‏בכך שלא חשב על עבדים כבני אדם, ‏הוא היה חופשי לא לשים זין.
‏למרבה המזל, בערך באותה תקופה
‏המתיישבים התחילו להתעניין בחירות.
‏אבל לרוע המזל,
‏הם לא התעניינו בחירות העבדים ‏אלא בחירותם שלהם.
‏המתיישבים הבריטים היו אז ‏בשליטת ג'ורג' השלישי, המלך והרישום.
‏אבל היחסים בין אנגליה הישנה לעולם החדש ‏התחילו להתקרר.
‏מה גרם למתח בין הבריטים לאמריקאים?
‏אולי כי יש לנו מילים שונות לעוגיות
‏וגם למדרכה וכיוצא בזה?
‏כי במערכות יחסים, ‏הדברים הקטנים מתחילים לעצבן אחרי זמן מה.
‏גרוע מזה. ‏הבריטים החליטו להטיל מס על המושבות…
‏וזה לא קרה לפני כן.
‏אז למעשה היה מדובר ‏בחילוקי דעות בעניינים כספיים.
‏זה דומה למצב ביני לאקס שלי שון.
‏כשהיינו מזמינים אוכל, ‏או משלוח, כמו שאתם קוראים לזה,
‏לפעמים הוא תמיד היה מתעקש שנתחלק חצי חצי,
‏אבל הוא רצה לקנות דברים כמו באג'י בצל ‏בידיעה שאני שונאת את זה.
‏הם עשו לו ריח מסריח מהפה.
‏אבל נאלצתי לשלם מחצית.
‏זה לא נראה לי הוגן. מה דעתך?
‏לפי מה שאת אומרת, לא.
‏לא, וזה מפי פרופסור, שון.
‏בסופו של דבר, בשנת 1773 בבוסטון,
‏קבוצת מתיישבים החליטו שנמאס להם.
‏כשהאנשים בבוסטון התעצבנו על הבריטים,
‏למה הם ערכו מסיבת תה מגונדרת
‏במקום לנהל מאבק הגון כמו גברים בריטים?
‏למה יש תמיד ‏נטייה פחדנית רצינית בקרב אמריקאים,
‏אפילו עד עצם היום הזה?
‏אני מניחה שהנטייה הפחדנית היחידה שלהם
‏היא העובדה שהם התחפשו לאינדיאנים,
‏ואף אחד לא הצהיר על שמו.
‏אבל את היית מסכימה מרצונך החופשי
‏ללכת לכלא, אם לא היית חייבת?
‏זה תלוי במתקנים שהיו להם, לדעתי.
‏הזלזול בתה שלנו היה דבר אחד,
‏אבל הייתה צפויה לבוא ‏סטירת לחי גרועה אף יותר.
‏בשנת 1776 החליטו ראשי 13 המושבות
‏שהם כבר לא רוצים להיקרא בריטים ‏אלא אמריקאים.
‏קבוצת העל הסטרייטית הלבנה הזאת ‏המכונה "האבות המייסדים"
‏פרסמה את נוסח הפרידה ‏הנודע ביותר בהיסטוריה,
‏הצהרת העצמאות.
‏כל הגברים שאתם רואים כאן ‏נהיו אלילי תרבות באמריקה.
‏אחרת, הם בכלל לא משהו.
‏המעשה הזה הוביל למלחמה כוללת ‏בין האמריקאים לבריטים.
‏משום שטרם המציאו את צבעי ההסוואה
‏הגדודים הבריטיים בשעתו ‏לבשו מעילים בצבעי אדום בהיר
‏ולכן נורו ונהרגו באלפיהם אף שנראו מדהים.
‏התמונה הזאת מתארת ‏את אחד המאורעות המכריעים במלחמה:
‏ג'ורג' וושינגטון חוצה את נהר דלאוור.
‏אתם רואים שהוא נאלץ לעמוד במהלך כל המסע
‏כיוון שלא הזמין מקום מראש.
‏הוא לא נפל לנהר, אבל גם לא סייע בחתירה,
‏וזה ודאי הרגיז את השאר.
‏בסופו של דבר וושינגטון ניצח ‏ונהיה הנשיא האמריקאי הראשון.
‏זה התפקיד הכי נערץ בעולם.
‏עד 2016.
‏וושינגטון והאבות המייסדים הנוספים ‏כתבו את החוקה,
‏זה מדריך הוראות למדינה החדשה שלהם
‏ובו כמה מהמושגים הפוליטיים ‏רבי ההשפעה אי פעם.
‏קראתי איפשהו ‏שאמריקה אינה רק מדינה אלא רעיון.
‏אבל זאת בסך הכול מדינה, נכון?
‏טוב, היא נוסדה הודות לרעיון,
‏לכן אורגנה תמיד סביב הרעיון
‏שזו ארץ של חירות לכולם.
‏כן, אבל לאכול כריך זה רעיון.
‏לצבוע את האופניים בכחול זה רעיון.
‏לעשות… זה רעיון.
‏אמריקה היא בסך הכול מקום.
‏המהפכה האמריקאית זעזעה את העולם כולו,
‏שלא לומר את כדור הארץ.
‏היא הכתה שורש בצרפת במיוחד,
‏שם האדם הפשוט, או "אום", ‏נאלץ לכתת רגליו ברפש
‏בעוד העשירים נהיו יוקרתיים כל כך ‏שהם פיתחו את הסלסולים.
‏מהר מאוד נמאס לז'אק ודומיו ‏מהשליט, המלך לואי ה-16,
‏ומנשותיו התאומות, מארי וטואנט.
‏אלה נהנו מסגנון חיים יוקרתי ‏והעניים נאלצו לחיות על עוגות.
‏בסופו של דבר, בשנת 1789, ‏התפרצה המהפכה חשופת החזה.
‏העניים הפילו את המלך
‏והמציאו מכונה ‏שפטרה את העולם לעד מבני מלוכה.
‏הגיליוטינה תוכננה במיוחד ‏כך שתהיה הדרך האנושית ביותר
‏לקפד ראשו של מישהו מול קהל לעגני.
‏נדרש רק להזין ראשו של בן מלוכה ‏לתוך חור הקיצוץ הזה כאן.
‏אחר כך הלהב החד כתער ‏היה נופל מלמעלה, קוצץ את ראשו
‏ומעיף אותו הלאה מהצוואר והגוף.
‏בשלב הזה אולי חשבו שנמלטו,
‏אבל תחושת הניצחון הייתה קצרת מועד ‏כי אחרי דקות ספורות
‏הראש היה נוחת על פניו ‏בתוך סל הנצרים הגס המכוער הזה.
‏אם תביטו היטב, הוא לא מרופד,
‏לכן הנפילה הייתה גורמת לחבלות חמורות
‏ואולי אפילו לזעזוע מוח.
‏זה היה עלול להיות גרוע יותר. ‏היו עלולים לאלץ אותך להוציא ראש מכרכרה
‏ולנסוע קרוב מאוד לבניין.
‏למרות הכול, הוצאה להורג בגיליוטינה ‏השפיעה מאוד על כל אחד,
‏אבל במיוחד על המלך לואי.
‏היות שאיבד את ראשו ‏נמנע ממנו להתרבות או לחבוש כתר,
‏וקרוב לוודאי שלא הסכימו להעסיק אותו ‏בשום עבודה אחרת.
‏אולי זו הסיבה שבחר לפרוש לגמרי ‏מהחיים הציבוריים
‏זמן קצר לאחר שזה קרה.
‏המהפכה הצרפתית אינה הפעם הראשונה
‏שבה ההמון התקומם נגד האליטות, ‏ואולי אינה האחרונה.
‏נראה שהמהות של מהפכות רבות ‏היא עניים שמדיחים את העשירים.
‏לדעתך מיליארדרים כמו אילון מאסק
‏צריכים לחשוש מהגיליוטינה?
‏- פרופ' קטריונה סת', מרצה לספרות צרפתית -
‏לדעתי אין ספק שהמהפכה הצרפתית
‏גרמה לאנשים רבים בעלי עוצמה
‏לחשוש מאוד לגבי עצם קיומם.
‏אני מניחה שאילון מאסק יוכל להמציא מכונה ‏שתקצוץ את ראשו שלו באופן אלקטרוני
‏לפני שההמון יגיע אליו.
‏את יודעת על זה הרבה יותר ממני. ‏-אני רק מנחשת.
‏במהרה החליטו הצרפתים שיש צורך ‏באדם חזק שישתלט על העניינים,
‏והם השיגו מישהו כזה ‏בדמותו של הקיסר נפוליאון.
‏אין לו קשר לקיסר פינגווין, ‏ככל הידוע לנו כרגע.
‏נפוליאון יצא למלחמות רחבות היקף ביבשה ובים
‏והן היו יקרות מכדי לשחזר אותן כראוי
‏בסדרות תעודה היסטוריות, עד עצם היום הזה.
‏אם נצמיד אפקטים קוליים לתמונת קרב מעין זו,
‏אולי תקבלו מושג כלשהו לגבי ההיקף.
‏אבל עדיין היה חסר מרכיב מהותי.
‏פסקול של מוזיקה קלאסית הוא הדבר היחיד
‏שבאמת יוכל לעורר לחיים ‏את מלחמותיו של נפוליאון.
‏רואים? הרבה יותר טוב.
‏למרבה המזל, המוזיקה הקלאסית ‏שוכללה במקום אחר באירופה
‏הודות למלחין בשם בטהובן.
‏האם לבטהובן באמת היה ‏סוס בגודל מלא שחי בתוך פניו?
‏סליחה, ניסוח שגוי.
‏זאת אומרת, בטהובן היה טוב במוזיקה?
‏כן, הוא נחשב למלחין הטוב ביותר אי פעם ‏של מוזיקה קלאסית מערבית.
‏- ד"ר שירלי ג'. תומפסון, ‏מלחינה ומרצה למוזיקה -
‏בטהובן כתב את השיר הזה שהולך ככה…
‏מה משמעות המילים הללו?
‏זה נושא תזמורתי מרשים מאוד.
‏המלה "דאם" חוזרת שוב ושוב וזהו.
‏הוא ירד על הקהל ‏או שמא יש לזה משמעות בגרמנית?
‏המוזיקה הסימפונית של בטהובן ‏היא על טהרת כלי הנגינה,
‏אין בכלל מילים ביצירות הללו.
‏איך אנחנו אמורים לדעת על מה זה ‏אם אין מילים?
‏אין לזה שום משמעות.
‏אף שנהנה מהצלחה רבה עם לחניו התפלים
‏בטהובן התמודד ‏עם אתגרים אישיים עצומים בקריירה.
‏זה נכון שבשנותיו הפעילות האחרונות ‏בטהובן היה מת?
‏הוא היה חירש רוב חייו.
‏לא, מת.
‏מת? ‏-כן.
‏לא.
‏המפיק כתב לי את זה.
‏זה ממש מופיע כאן. תני לי לבדוק.
‏"בשנותיו האחרונות בטהובן היה מת לחלוטין."
‏חירש לחלוטין. ח-י-ר-ש.
‏מן הסתם הוא התחרש כשמת,
‏אבל האם היה חירש בעודו בחיים?
‏כן, חירש לחלוטין.
‏אבל לא מת? הוא לא מת כשהיה בחיים?
‏לא. לא.
‏אז איך כתב מוזיקה אם היה מת?
‏ב-26 במרץ 1827
‏בטהובן אכן הלך לעולמו ‏וחשבו שגאוניותו אבדה לעד.
‏עד עתה.
‏גאונים מעמק הסיליקון שחזרו את מוחו
‏והתקינו אותו ברמקול החכם הזה, ‏בי-8-הובן סמארט הום פלוס.
‏בואו נבדוק אם זה עובד.
‏בי-8-הובן, תלחין סימפוניה חדשה.
‏מה זה היה?
‏תלחין סימפוניה חדשה.
‏איפה אני?
‏מה? תלחין וזהו.
‏אלוהים אדירים. חשוך כאן.
‏למה אני מדבר אנגלית? ‏אני לא מצליח לראות את הרגליים.
‏נגן לי את רשימת ההשמעה שלי לשישי בערב. ‏-מנגן את רשימת ההשמעה לשישי בערב.
‏למה אני עושה את זה?
‏אלוהים שבשמיים, תהרוג אותי.
‏כפי שראינו, תוך מאות שנים ספורות
‏האנושות עברה שרשרת
‏של מהפכות חברתיות ופוליטיות עצומות.
‏בפעם הבאה אציג בפניכם מהפכה גדולה אף יותר…
‏- בפרק הבא -
‏המהפכה התעשייתית ‏שחושלה בפלדה, קיטור, זיעה,
‏מטוסים, רכבות, מכוניות ושוב מטוסים.
‏שנים רבות ניסו בני האדם לייצר מטוס.
‏למה אנחנו מעוניינים כל כך בכיבוש השמיים?
‏אין כלום שם למעלה. אין מקום אפילו לשבת.
‏תרגום כתוביות: קדם ברגר